Gruppen festet sangen til teip 11. mai 1967 i Olympic Sound Studis i London, og dette var også den første innspilling som The Beatles gjorde i sin helhet (inkludert innspilling og remiksing) utenfor Abbey Road Studios. Forøvrig var dette også første låt de spilte inn med tanke på den fremtidige filmen . Men før den tid ble den valgt ut som B-side singel. De spilte inn tolv tagninger, og Lennon trakterte blant annet en clavioline som var en slags forløper til synthesizer. Mick Jagger var tilstede i studio, og på teipboksen står det «The Beatles + Mick Jagger?» Siden spesielt avslutningen bød på allsang, er det ikke usannsynlig at han også ble med. I versene veksler Lennon mellom å synge i vanlig toneleie og falsett. Av de som ble med på harmonivokal, er det spesielt McCartneys stemme som skiller seg ut.